Projektas

LIETUVOS RESPUBLIKOS

GYVENTOJŲ PAJAMŲ MOKESČIO

ĮSTATYMO NR. IX-1007 21 straipsnio papildymo ir pakeitimo

ĮSTATYMAS

2021 m. d. Nr.
Vilnius

1 straipsnis. 21 straipsnio 1 dalies papildymas 5 punktu ir straipsnio 3 dalies pakeitimas

1.	Papildyti 21 straipsnio 1 dalį 5 punktu ir išdėstyti jį taip:

„5) sumos, sumokėtos už paties nuolatinio Lietuvos gyventojo ar jo sutuoktinio naudai atliktus kilnojamųjų elektros ir elektroninių priemonių remontą, kai šiuos darbus atlieka ir šias paslaugas suteikia Lietuvos Respublikoje įregistruotas mokesčių mokėtojas arba registruotis mokesčių mokėtoju privalantis asmuo.“

2.	Pakeisti 21 straipsnio 3 dalį ir ją išdėstyti taip:

„3. Bendra atimamų išlaidų, nurodytų šio straipsnio 1 dalyje, suma negali viršyti 25 procentų apmokestinamųjų pajamų, kurioms taikomi šio Įstatymo 6 straipsnio 1, 11 ir 12 dalyse nustatyti pajamų mokesčio tarifai, sumos, apskaičiuotos šio Įstatymo 16 straipsnio 1 dalyje nustatyta tvarka, atėmus šio Įstatymo 16 straipsnio 1 dalies 1–5 punktuose nurodytas sumas. Šio straipsnio 1 dalies 1, 2 ir 21 punktuose nurodytų išlaidų suma bet kokiu atveju negali viršyti 1 500 eurų, o šio straipsnio 1 dalies 5 punkte nurodytų išlaidų suma – 2 000 eurų.“

2 straipsnis. Įstatymo įsigaliojimas ir taikymas

1. Šis įstatymas įsigalioja nuo 2022 m. sausio 1 d.

2. Šio įstatymo 21 straipsnio 1 dalies 5 punkto ir 3 dalies nuostatos taikomos apskaičiuojant ir deklaruojant 2022, 2023 ir 2024 metu mokestinių laikotarpių pajamas.

Skelbiu šį Lietuvos Respublikos Seimo priimtą įstatymą.

Respublikos Prezidentas

Teikia

Seimo narys	(Parašas)	Lukas Savickas